Nafarroako Parlamentuko Mahaiak, 2023ko urtarrilaren 16an egindako bilkuran, Eledunen Batzarrari entzun ondoren, erabaki hau hartu zuen, besteak beste:

**1.** Izapidetzeko onartzea Ángel Ansa Echegaray jaunak aurkezturiko galdera, iristeke dauden REACT funtsak Nafarroara iristeari buruzkoa.

**2.** Nafarroako Parlamentuko Aldizkari Ofizialean argitara dadin agintzea.

**3.** Nafarroako Gobernuari igortzea, Legebiltzarreko Erregelamenduko 194. artikuluak agindutakoari jarraikiz, idatzizko erantzuna bidal dezan.

Iruñean, 2023ko urtarrilaren 16an

Lehendakaria: Unai Hualde Iglesias

GALDERAREN TESTUA

Nafarroako Gorteetako kide den eta Navarra Suma (NA+) talde parlamentarioari atxikia dagoen Ángel Ansa Echegaray jaunak, Legebiltzarreko Erregelamenduko 188. artikuluan eta hurrengoetan ezarritakoaren babesean, galdera hau aurkezten dio Ekonomia eta Ogasuneko kontseilariari, idatziz erantzun dezan:

2020ko abenduan iragarri zen Nafarroari 148 milioi euro zegozkiola REACT funtsetatik: 109,7 milioi FEDER funtserako ziren, eta 38,1 milioi, EGIFerako. Gaur arte, 14,2 milioi euro inguru bakarrik iritsi dira, eta, gainera, aurrerakina dira horiek.

1.- Zer aurreikuspen egiten duzue iristeke dauden REACT funtsak Nafarroara iristeari buruz, esleitutako 148 milioiak jaso arte?

2.- Azkenean iritsiko al dira esleitutako 148 milioi horiek, edo zenbateko txikiagoa iritsiko da azkenean Nafarroara?

3.- Xehatu gaur arte REACT funtsetan sartutako proiektuetan Nafarroan betetako ekintzak eta zenbatekoak.

Iruñean, 2023ko urtarrilaren 11n

Foru parlamentaria: Ángel Ansa Echegaray